b'\n_START_ARTICLE_\nCarousel (band)\n_START_SECTION_\nBakgrunn\n_START_PARAGRAPH_\nCarousel ble dannet i Riga i Latvia i 2015, og besto opprinnelig av Sab\xc4\xabne \xc5\xbduga (f\xc3\xb8dt 7. desember 1988) p\xc3\xa5 vokal og M\xc4\x81rcis Vasi\xc4\xbcevskis (f\xc3\xb8dt 16. februar 1987) p\xc3\xa5 gitar. I 2019 sluttet Sta\xc5\x86islavs Judins og Mareks Logins seg til bandet. Carousel omtaler seg selv som en indiepop-gruppe som spiller sart stemme- og gitarbasert popmusikk \xc2\xabfull av s\xc3\xb8te f\xc3\xb8lelser\xc2\xbb. Siden etableringen har gruppen opptr\xc3\xa5dt i Latvia og utenlands, og jobber per 2019 med et debutalbum._NEWLINE_H\xc3\xb8sten 2018 ble Carousel kjent for et st\xc3\xb8rre publikum, da de deltok i det latviske konsertshowet Pasaka ziem\xc4\x81. Vinteren 2019 stilte de opp i sangkonkurransen Supernova 2019 p\xc3\xa5 LTV med sangen \xc2\xabThat Night\xc2\xbb. De vant finalen 16. februar og fikk dermed representere Latvia i Eurovision Song Contest i Israel i mai 2019. Gruppen ble imidlertid sl\xc3\xa5tt ut i semifinale 2 torsdag 16. mai og n\xc3\xa5dde dermed ikke finalen i Eurovision Song Contest.'